Foto: KUN.UZ Prezidentning tegishli qarorlari bilan qator hududlarda quyosh fotoelektr stansiyalarini barpo etish bo‘yicha investitsiya loyihalari amalga oshiriladi. Ular: Toshkent viloyatining Yuqori Chirchiq tumanida quvvati 400 MVt bo‘lgan;   Buxoro viloyatining Qorovulbozor tumanida quvvati 500 MVt bo‘lgan;   Qashqadaryo viloyatining Nishon tumanida quvvati 500 MVt bo‘lgan.   Shuningdek, Yuqori Chirchiq tumanida quvvati 334 MVt bo‘lgan elektr energiyasini saqlash tizimi quriladi.   Mazkur investitsiya loyihalarini amalga oshirish doirasida:   investitsiya bitimlari tasdiqlanadi;   elektr energiyasini sotib olish to‘g‘risidagi bitimlar ma’qullanadi. Tegishli loyiha kompaniyalari tomonidan yer uchastkalari uchun to‘lanadigan ijara to‘lovi miqdori yer solig‘i miqdoriga tenglashtiriladi.